CELEX: 31986R3878
Language: el
Date: 1986-12-16 00:00:00
Title: Κανονισμός (ΕΟΚ) αριθ. 3878/86 του Συμβουλίου της 16ης Δεκεμβρίου 1986 για την εφαρμογή της απόφασης αριθ. 2/86 του Συμβουλίου Σύνδεσης ΕΟΚ—Μάλτας για την παράταση της απόφασης αριθ. 2/84 περί παρεκκλίσεως από τις διατάξεις σχετικά με τον καθορισμό της έννοιας «καταγόμενα προϊόντα» ή «προϊόντα καταγωγής» της συμφωνίας σύνδεσης μεταξύ της Ευρωπαϊκής Οικονομικής Κοινότητας και της Μάλτας όσον αφορά τους μετασχηματιστές μέσης συχνότητας

Avis juridique important

|

31986R3878

Κανονισμός (ΕΟΚ) αριθ. 3878/86 του Συμβουλίου της 16ης Δεκεμβρίου 1986 για την εφαρμογή της απόφασης αριθ. 2/86 του Συμβουλίου Σύνδεσης ΕΟΚ—Μάλτας για την παράταση της απόφασης αριθ. 2/84 περί παρεκκλίσεως από τις διατάξεις σχετικά με τον καθορισμό της έννοιας «καταγόμενα προϊόντα» ή «προϊόντα καταγωγής» της συμφωνίας σύνδεσης μεταξύ της Ευρωπαϊκής Οικονομικής Κοινότητας και της Μάλτας όσον αφορά τους μετασχηματιστές μέσης συχνότητας  

Επίσημη Εφημερίδα αριθ. L 361 της 20/12/1986 σ. 0003

***** ΚΑΝΟΝΙΣΜΟΣ (ΕΟΚ) αριθ. 3878/86 ΤΟΥ ΣΥΜΒΟΥΛΙΟΥ  της 16ης Δεκεμβρίου 1986  για την εφαρμογή της απόφασης αριθ. 2/86 του Συμβουλίου Σύνδεσης ΕΟΚ-Μάλτας για την παράταση της απόφασης αριθ. 2/84 περί παρεκκλίσεως από τις διατάξεις σχετικά με τον καθορισμό της έννοιας «καταγόμενα προϊόντα» ή «προϊόντα καταγωγής» της συμφωνίας σύνδεσης μεταξύ της Ευρωπαϊκής Οικονομικής Κοινότητας και της Μάλτας όσον αφορά τους μετασχηματιστές μέσης συχνότητας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι η συμφωνία σύνδεσης μεταξύ της Ευρωπαϊκής Οικονομικής Κοινότητας και της Μάλτας (1) υπογράφηκε στις 5 Δεκεμβρίου 1970 και άρχισε να ισχύει την 1η Απριλίου 1971·  ότι, στις 4 Μαρτίου 1976, υπογράφηκε στις Βρυξέλλες πρωτόκολλο περί καθορισμού ορισμένων διατάξεων αναφερομένων στη συμφωνία σύνδεσης μεταξύ της Ευρωπαϊκής Οικονομικής Κοινότητας και της Μάλτας (2), το οποίο άρχισε να ισχύει την 1η Ιουνίου 1976·  ότι κατ' εφαρμογή του άρθρου 25 του πρωτοκόλλου περί του ορισμού της έννοιας «καταγόμενα προϊόντα» και «προϊόντα καταγωγής» και περί των μεθόδων διοικητικής συνεργασίας, το οποίο είναι προσαρτημένο στο ανωτέρω πρωτόκολλο και αποτελεί αναπόσπαστο μέρος της συμφωνίας, το Συμβούλιο Σύνδεσης εξέδωσε την απόφαση αριθ. 2/86 για την παράταση της απόφασης 2/84 που προβλέπει παρέκκλιση από τους κανόνες σχετικά με τον εν λόγω ορισμό·  ότι η απόφαση αυτή πρέπει να εφαρμοσθεί στην Κοινότητα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η απόφαση αριθ. 2/86 του Συμβουλίου Σύνδεσης ΕΟΚ-Μάλτας που επισυνάπτεται στον παρόντα κανονισμό εφαρμόζεται στην Κοινότητα.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Δεκεμβρίου 1986.  Για το Συμβούλιο  Ο Πρόεδρος  G. HOWE  (1) ΕΕ αριθ. L 61 της 14. 3. 1971, σ. 1.  (2) ΕΕ αριθ. L 111 της 28. 4. 1976, σ. 3.  ΑΠΟΦΑΣΗ αριθ. 2/86 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΟΚ-ΜΑΛΤΑΣ  της 16ης Δεκεμβρίου 1986  για την παράταση της απόφασης αριθ. 2/84 περί παρεκκλίσεως από τις διατάξεις σχετικά με τον καθορισμό της έννοιας « καταγόμενα προϊόντα» ή «προϊόντα καταγωγής» της συμφωνίας σύνδεσης μεταξύ της Ευρωπαϊκής Οικονομικής Κοινότητας και της Μάλτας όσον αφορά τους μετασχηματιστές μέσης συχνότητας  ΤΟ ΣΥΜΒΟΥΛΙΟ ΣΥΝΔΕΣΗΣ ΕΟΚ-ΜΑΛΤΑΣ,  Έχοντας υπόψη:  τη συμφωνία σύνδεσης μεταξύ της Ευρωπαϊκής Οικονομικής Κοινότητας και της Μάλτας, που υπογράφηκε στη Βαλέττα στις 5 Δεκεμβρίου 1970,  το πρωτόκολλο περί καθορισμού της έννοιας «καταγόμενα προϊόντα » ή «προϊόντα καταγωγής» και περί των μεθόδων διοικητικής συνεργασίας, το οποίο είναι προσαρτημένο  στο πρόσθετο πρωτόκολλο της συμφωνίας, και ιδίως το άρθρο 25,  Εκτιμώντας ότι η απόφαση αριθ. 2/84 εφαρμόζεται μέχρι τις 31 Ιουλίου 1986· ότι, επειδή ένα τμήμα της παραγωγής της Μάλτας δεν έχει ακόμα προσαρμοσθεί στους όρους που απαιτούνται από αυτό το πρωτόκολλο για την απόκτηση της καταγωγής, θα πρέπει να παραταθεί η προαναφερόμενη απόφαση,  ΑΠΟΦΑΣΙΖΕΙ:  Άρθρο 1  Στο άρθρο 3 της απόφασης αριθ. 2/84, η ημερομηνία  «31 Ιουλίου 1986» αντικαθίσταται από «31 Ιουλίου 1988».  Άρθρο 2  Η παρούσα απόφαση εφαρμόζεται από την 1η Αυγούστου 1986.  Βρυξέλλες, 16 Δεκεμβρίου 1986.  Για το Συμβούλιο  Σύνδεσης ΕΟΚ-Μάλτας  Ο Πρόεδρος  P. FARRUGIA